gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5616, del 10-10-2007 (2007/12563)

RESOLUCIÓ d'1 d'octubre de 2007, de la Universitat Jaume I, per la qual es nomena Joaquín Navarro Esbrí professor titular d'universitat en l'àrea de coneixement de Màquines i Motors Tèrmics.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/12317


Data del document
:   01-10-2007

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat
    * funcionari

RESOLUCIÓ d'1 d'octubre de 2007, de la Universitat Jaume I, per la qual es nomena Joaquín Navarro Esbrí professor titular d'universitat en l'àrea de coneixement de Màquines i Motors Tèrmics. [2007/12256]  
De conformitat amb la redacció que la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha donat a la disposició addicional segona, en relació amb l'article 57 i la disposició addicional desena, i una vegada acreditat pel concursant que reuneix els requisits a què al·ludeix l'article 5 del Reial Decret 774/2002, de 26 de juliol, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i les altres disposicions concordants, ha resolt nomenar Joaquín Navarro Esbrí, DNI 00497534H, professor titular d'universitat en l'àrea de coneixement de Màquines i Motors Tèrmics, adscrita al Departament d'Enginyeria Mecànica i Construcció.  
L'interessat haurà de prendre possessió en el termini màxim de 20 dies, a comptar des de l'endemà de la publicació de la present resolució en el Boletín Oficial del Estado.   
Contra la present resolució, que esgota la via administrativa, es pot interposar recurs contenciós administratiu, davant el Jutjat Contenciós Administratiu de Castelló, en el termini de dos meses, a comptar des de l'endemà de la seua publicació. No obstant, contra aquesta resolució les persones interessades poden interposar un recurs de reposició, davant del mateix òrgan que la va dictar, en el termini d'un mes a comptar des de l'endemà de la seua notificació; en aquest cas no es pot interposar el recurs contenciós administratiu abans esmentat mentre no es dicte una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Castelló de la Plana, 1 d'octubre de 2007.- El rector: Francisco Toledo Lobo.
Diari Oficial de la Generalitat Valenciana


Sumari del DOGV 5614, del 05-10-2007 (2007/12021)

Informació pública de la sol·licitud d'autorització ambiental integrada de parc eòlic (zona eòlica núm. 11) promoguda per Proyectos Eólicos Valencianos SA a Ayora (València).
------------------------------------------------------------------------------------------------------------------------------------------------------------------------------

### Dades del document

Número de DOGV
:   5614

Data del DOGV
:   05-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12040


Data del document
:   13-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Informació pública de la sol·licitud d'autorització ambiental integrada de parc eòlic (zona eòlica núm. 11) promoguda per Proyectos Eólicos Valencianos SA a Ayora (València). [2007/12007]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient número AAIII/2007/9/46, seguit a instàncies de Proyectos Eólicos Valencianos SA, amb CIF A-97123103 i domicili social a la plaça d'Amèrica, 2, 4t C, València, que té com a objecte l'atorgament de l'autorització ambiental integrada per a una activitat de parc eòlic (zona eòlica núm. 11).  
- Peticionari: Proyectos Eólicos Valencianos, SA.  
- Emplaçament: zona eòlica núm. 11, terme municipal d'Ayora de València.   
- Projecte: parc eòlic.  
- Potència total: 45.9 MW.  
- Nombre d'aerogeneradors: 54.  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades podran examinar els projectes presentats en la Direcció Territorial de Territori de Medi Ambient, Aigua, Urbanisme i Habitatge, Edifici PROP, c/ Gregori Gea, 27, de València i a l'Ajuntament d'Ayora, on estaran exposats en hores d'atenció al públic (9.00 € 14.00 h).  
València, 13 de setembre de 2007.- El director territorial: Manuel I. Prieto Honorato.
Diari Oficial de la Generalitat Valenciana


Sumari del DOGV 5470, del 14-03-2007 (2007/2844)

Adjudicació expedient número CNMY07/03-3/19. Obres de reforma de dos móduls a la primera planta del centre de menors mariano ribera de Burjassot.
-------------------------------------------------------------------------------------------------------------------------------------------------

### Dades del document

Número de DOGV
:   5470

Data del DOGV
:   14-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2844


Data del document
:   19-02-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * licitació
    * adjudicació de contracte administratiu
    * contracte d'obres
    * indústria de la construcció

1. Entitat adjudicadora  
a) Organisme: Conselleria de benestar social  
b) Dependència que tramita l'expedient: Sotssecretaria  
c) Número de l'expedient: CNMY07/03-3/19  
2. Objecte del contracte  
a) Tipus de contracte: Obres  
b) Descripció de l'objecte: Obres de reforma de dos móduls a la primera planta del centre de menors mariano ribera de burjassot  
c) Lots: 1  
d) Butlletí o diari oficial i data de publicació de l'anunci de licitació:DOGV núm. 5.405 - 12 de diesembre de 2006  
3. Tramitació, procediment i forma d'adjudicació  
a) Tramitació: ordinària  
b) Procediment: obert  
c) Forma: concurs públic  
4. Pressupost base de licitació  
Import total: 684.541,41 euros  
5. Adjudicació  
a) Data: 13 de febrer de 2007  
b) Contractista: Ordosa, SL.  
c) Nacionalitat: Espanya  
d) Import d'adjudicació: 588.021,08 euros  
Valencia, 19 de febrero de 2007.- La subsecretaria (p.d. DOGV. núm 3936 de 09.02.2001): Pilar Máñez Capmany.
Diari Oficial de la Generalitat Valenciana


Sumari del DOGV 5519, del 24-05-2007 (2007/6696)

Correcció d'errades de la Resolució de 19 d'abril de 2007, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica entre la ST Orpesa i la línia elèctrica Benicàssim-Benicarló, s'aprova l'annex de modificació del projecte d'execució i es declara la seua utilitat pública. Expedient: ATLINE /2004/239/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5519

Data del DOGV
:   24-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/6696


Data del document
:   19-04-2007

Organisme emissor
:   Conselleria d'Infraestructures i Transport

Tipus de document
:   Correcció d'errades

Correcció d'errades

 Descriptors 

:   * Benicàssim
    * Benicarló
    * subministrament d'energia elèctrica
    * empresa privada

Correcció d'errades de la Resolució de 19 d'abril de 2007, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica entre la ST Orpesa i la línia elèctrica Benicàssim-Benicarló, s'aprova l'annex de modificació del projecte d'execució i es declara la seua utilitat pública. Expedient: ATLINE /2004/239/12. [2007/6696]  
En el Diari Oficial de la Comunitat Valenciana número 5517, de 22 de maig de 2007, s'ha observat un error, consistent en l'omissió de l'últim paràgraf, així com la data i la firma, en la Resolució de 19 d'abril de 2007, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica entre la ST Orpesa i la línia elèctrica Benicàssim-Benicarló, s'aprova l'annex de modificació del projecte d'execució i es declara la seua utilitat pública, expedient número ATLINE /2004/239/12.  
Es corregix l'error esmentat mitjançant la publicació del text omés, que es transcriu tot seguit:  
«Contra esta resolució, que no és definitiva en via administrativa, es podrà interposar recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 d'abril de 2007.- El director general d'Energia: Antonio Cejalvo Lapeña.»
Diari Oficial de la Generalitat Valenciana


Sumari del DOGV 5488, del 12-04-2007 (2007/4521)

Informació pública del Projecte de Reparcel·lació Forçosa de la Unitat d'Execució UE 7/1 Residencial del Pla General de Montserrat.
-----------------------------------------------------------------------------------------------------------------------------------

### Dades del document

Número de DOGV
:   5488

Data del DOGV
:   12-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4521


Data del document
:   03-04-2007

Organisme emissor
:   Promociones Industriales Mafort, SL

Tipus de document
:   Informació Pública

Segons el decret que dicta l'alcalde del Ajuntament de Montserrat, a 26 de març de 2007, la mercantil Promociones Industriales Mafort, SL, en virtut de les facultats que li confereix l'article 177 de la Llei 16/2005, de 30 de desembre, Urbanística Valenciana (en avant LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, (en avant ROGTU) sotmet a informació al públic el Projecte de Reparcel·lació Forçosa de la Unitat d'Execució Única del Sector UE 7/1 Residencial del Pla General d'Ordenació Urbana de Montserrat (València).  
El projecte de reparcel·lació forçosa es troba depositat a l'Ajuntament de Montserrat, que es troba a la plaça de l'Església, número 1, d'aquest municipi, es podrà consultar en horari d'atenció al públic, i presentar davant d'este Ajuntament, per a la seua incorporació a la documentació allí depositada, les al·legacions que s'estimen pertinents.  
Este projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU.  
Així mateix, es fa constar, en aplicació del referit article 177 de la LUV, que durant el termini d'un mes des de la publicació d'aquest anunci en el Diari Oficial de la Comunitat Valenciana, qualsevol interessat podrà comparéixer, en horari d'atenció al públic a l'Ajuntament de Montserrat per a obtindre informació, pels procediments legals, sobre els documents depositats.  
Finalment, assenyalar, d'una banda, que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
Montserrat, 3 d'abril de 2007.- L'agent urbanitzador: Vicente Martínez Fort.
Diari Oficial de la Generalitat Valenciana


Sumari del DOGV 5576, del 13-08-2007 (2007/10845)

Licitació. Adjudicació de les obres d'instal·lació d'un centre de transformació per a la seu de l'Ajuntament de Calp.
---------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/10792


Data del document
:   27-07-2007

Organisme emissor
:   Ajuntament de Calp

Tipus de document
:   Subhasta

Descriptors 

:   * Calp
    * licitació
    * contracte d'obres
    * indústria de la construcció
    * adjudicació de contracte administratiu

Licitació. Adjudicació de les obres d'instal·lació d'un centre de transformació per a la seu de l'Ajuntament de Calp. [2007/10901]  
Objecte: instal·lació d'un Centre de Transformació d'Abonat per a l'edifici seu de l'ajuntament, segons projecte redactat per l'enginyer tècnic industrial Lorenzo Maestre Valdés.  
Tramitació, procediment i forma d'adjudicació: aprovat expedient de contractació per Decret de l'Alcaldia número 2007/1803, fixant-se com a forma d'adjudicació la de subhasta en procediment obert.   
Pressupost base de licitació: 53.145,40 euros.  
Garantia provisional: 1.062,90 euros.  
Obtenció de documentació i informació: Ajuntament de Calp, Av. Ifach, 16, tel. 912089326, fax. 413717087, Negociat de Contractació, o poden sol·licitar-se a viotnuepadugp@zkbnfkhts.shz, sense assenyalament de data límit d'obtenció de documents i informes.  
Requisits específics del contractista: no s'especifica.  
Presentació d'ofertes: Negociat de Contractació, fins al dia 5 de setembre de 2007.  
Obertura de les ofertes: en la casa consistorial, a les dotze hores del dia 12 de setembre de 2007.  
Despeses d'anuncis: a càrrec del contractista.  
Calp, 27 de juliol de 2007.- El regidor delegat de Contractació: Nicolás Pérez Tyteca.
Diari Oficial de la Generalitat Valenciana


Sumari del DOGV 5444, del 06-02-2007 (2007/338)

Informació pública de la modificació del projecte d'urbanització de la unitat d'execució número 4 del sector SUZR-6.
--------------------------------------------------------------------------------------------------------------------

### Dades del document

Número de DOGV
:   5444

Data del DOGV
:   06-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/338


Data del document
:   04-12-2006

Organisme emissor
:   Ajuntament de Picassent

Tipus de document
:   Informació Pública

Descriptors 

:   * Picassent
    * administració local
    * urbanització
    * pla d'urbanisme
    * contracte d'obres
    * indústria de la construcció
    * licitació

El Ple de l'Ajuntament, en sessió celebrada el 27 de juliol de 2006, va acordar sotmetre a informació pública la modificació del projecte d'urbanització de la unitat d'execució número 4 del sector SUZR-6, que implicava la retaxació de càrregues del programa d'actuació integrada presentat per l'agent urbanitzador Residencial Godella IV, per un període de 20 dies.  
Havent-se publicat l'esmentat acord en un diari no oficial d'àmplia difusió (Levante d'11.08.2006), Diari Oficial de la Generalitat número 5.338 de 04.09.2006 i al tauler d'edictes d'este Ajuntament, transcorregut el termini de 20 dies hàbils comptats a partir de l'esmentada publicació i no havent-se presentat cap al·legació, l'esmentat expedient es considera aprovat definitivament.  
Recursos: contra la present resolució podrà interposar-se potestativament recurs de reposició, en el termini d'un mes, davant del mateix òrgan que l'haja dictat o ser recorregut directament davant dels òrgans de l'orde jurisdiccional contenciós administratiu, que foren competents segons el que establix el capítol II del títol primer de la Llei 29/1998, de 13 de juliol, (BOE núm. 167 de 17.04.1998), en el termini de dos mesos, llevat que s'haja interposat potestativament recurs de reposició, o qualsevol altre recurs que considere convenient en defensa dels seus drets.  
Picassent, 4 de desembre de 2006- L'alcaldessa: Conxa García Ferrer.
Diari Oficial de la Generalitat Valenciana


Sumari del DOGV 5504, del 03-05-2007 (2007/5068)

Informació pública de la proposta de programa d'actuació integrada del programa d'actuació integrada del sector S-6 d'Utiel.
----------------------------------------------------------------------------------------------------------------------------

### Dades del document

Número de DOGV
:   5504

Data del DOGV
:   03-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5068


Data del document
:   18-04-2007

Organisme emissor
:   Rover Alcisa Inmobiliaria, SLU

Tipus de document
:   Informació Pública

La mercantil Rover Alcisa Inmobiliaria, SLU, amb CIF K70042340 i domicili a estos efectes en l'avinguda d'Aragó, número 29, porta 4a, 46540 València, formularà una proposta de programa d'actuació integrada que té com a objecte la urbanització dels terrenys que integren la unitat d'execució per gestió indirecta del sector S-6 del municipi d'Utiel. Tot això en vista del concurs per a la selecció d'agent urbanitzador per al desenvolupament per gestió indirecta del programa d'actuació integrada del sector S-6, convocat per l'Ajuntament d'Utiel, publicat en el Diari Oficial de la Comunitat Valenciana número 5.466 de 8 de març de 2007, les bases particulars de programació del qual van ser aprovades per l'Acord plenari de 28 de desembre de 2006, i van ser publicades a este efecte en el Butlletí Oficial de la Província de València número 32, de 7 de febrer de 2007, i a l'empara del que preveu l'article 133 de la Llei 16/2005 de 30 de desembre, Urbanística Valenciana (LUV), i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament pel document de planejament que establix l'ordenació detallada de l'àmbit de l'actuació (pla parcial), el projecte d'urbanització del sector, l'estudi d'integració paisatgística i l'estudi acústic.   
De conformitat amb el que disposen l'article 134 de la LUV i l'article 293 del ROGTU, se sotmetrà a informació pública l'esmentada documentació pel termini d'un mes, fent-se constar que en data 4 de maig de 2007 restarà protocol·litzada mitjançant una acta autoritzada per la Notaria de Vicenta Ramón Royo, sítia en el carrer Doctor Alejandro García, 21, 46631, Utiel (València), amb horari d'atenció al públic de 09.30 a 14.00 hores i de 16.30 a 19.30 hores de dilluns a divendres, i restarà depositada una còpia de la documentació en l'Ajuntament d'Utiel. Durant l'indicat termini d'un mes, que s'iniciarà a partir del 4 de maig de 2007, podrà consultar-se tota la documentació, tant a l'Ajuntament referit com a la Notaria adés indicada on reste protocol·litzada, on així mateix es podrà obtindre una còpia de l'acta de protocol·lització, així com formular les al·legacions oportunes.  
Utiel, 18 d'abril de 2007. L'apoderat: Salvador Tordera Baviera.  
Informació pública de la proposta de programa d'actuació integrada del programa d'actuació integrada del sector S-6 d'Utiel. [5068/2007]Rover Alcisa Inmobiliaria SL
Diari Oficial de la Generalitat Valenciana


Sumari del DOGV 5432, del 19-01-2007 (2007/482)

Concurs. Subministrament, entrega i instal·lació d'un sistema de fixació per microones.
---------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/482


Data del document
:   09-01-2007

Organisme emissor
:   Centre d'Investigació Príncep Felip

Tipus de document
:   Concurs

Anàlisi jurídica

 Descriptors 

:   * licitació
    * aparell científic
    * contracte de subministraments

El Centre d'Investigació Príncep Felip fa pública la seua intenció d'adquirir per mitjà d'un concurs públic el subministrament, entrega i instal·lació d'un sistema de fixació per microones pel procediment obert davall la forma de concurs.   
El pressupost en base és de noranta mil euros, inclosos tots els conceptes, així com impostos, despeses, taxes i arbitris de qualsevol esfera fiscal, igual que l'IVA.  
Presentació de les ofertes abans del 12 de febrer del 2007.  
Els requisits específics del contractista i la documentació a presentar seran les que figuren en el plec de clàusules administratives particulars.  
Les empreses interessades podran obtindre les condicions bàsiques del concurs en la pàgina web: www.cipf.es.  
València, 9 de gener de 2007.- El director general: Rubén Moreno Palanques.
Diari Oficial de la Generalitat Valenciana


Sumari del DOGV 5507, del 08-05-2007 (2007/5604)

Informació pública de la sol·licitud d'autorització ambiental integrada d'una planta de fabricació de productes químics inorgànics i adobs nitrogenats en el Port de Sagunt.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5507

Data del DOGV
:   08-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5604


Data del document
:   10-04-2007

Organisme emissor
:   Conselleria de Territori i Habitatge

Tipus de document
:   Informació Pública

Descriptors 

:   * Sagunt
    * empresa privada
    * producte químic

De conformitat amb el que establix l'article 28 de la Llei 2/2006, de 5 de maig, de prevenció de la contaminació i qualitat ambiental, desenvolupada pel Decret 127/2006, de 15 de setembre (DOGV 20.09.2006) i en l'article 3 del Reial decret legislatiu 1302/1986, de 28 de juny, d'avaluació de l'impacte ambiental, modificat per la Llei 6/2001, de 8 de maig, se sotmet a informació pública l'expedient número 136/06 IPPC, seguit a instàncies de Fertiberia, SA, amb CIF A-28165298 i domicili social en el carrer Joaquín Costa, 26 de Madrid, que té com a objecte l'atorgament de l'autorització ambiental integrada d'una planta de fabricació de productes químics inorgànics i adobs nitrogenats.  
- Peticionari: Fertiberia, SA  
- Emplaçament: avinguda del Port s/n, polígon químic, zona sud del port de Sagunt (València)  
- Projecte: indústria existent de fabricació de productes químics inorgànics i adobs nitrogenats  
- Producció: 1.114.955 t/any  
Fet que posem en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i particulars interessats puguen presentar les al·legacions que estimen convenients.  
Durant aquest termini els interessats poden examinar els projectes presentats en Centre d'Informació i Documentació Ambiental de la Comunitat Valenciana, carrer Francesc Cubells, 7, de València i a l'Ajuntament de Sagunt, on estarà exposada en hores d'atenció al públic.  
València, 10 d'abril de 2007. El director general de Qualitat Ambiental: Jorge Lamparero Lázaro.  
Informació pública de la sol·licitud d'autorització ambiental integrada d'una planta de fabricació de productes químics inorgànics i adobs nitrogenats en el Port de Sagunt. [2007/5604]Conselleria de Territori i Habitatge